روحيه خانم

روحيه ربانى بالانجليزى: Rúhíyyih Khanum (8 اغسطس 1910 - 19 يناير 2000)، معروفه باسم ولادتها بـاسم مارى ساذرلاند ماكسويل واشتهرت بلقب روحيه خانم، كانت مرات لشوقى افندى، ولى أمر الدين البهائى، من 1937 ل1957. فى سنة 1952، تم تعيينها ك واحد من أيادى أمر الله، فاهتمت بالقضايا المتعلقه بنشر العقيده البهائيه وحمايتها، ولعبت دور مهم فى المرحله الانتقاليه من 1957 ل1963.

نشأت روحيه ربانى فى مونتريال، كيبيك. بعد رحلتين لالأرض البهائيه المقدسه فى حيفا، (فلسطين الانتدابيه)، شاركت فى الكتير من الأنشطه الشبابيه فى المجتمع البهائى. اتجوزت شوقى أفندى سنة 1937. بعد وفاته، بقت روحيه ربانى بالنسبة للبهائيين آخر صله متبقيه بعيلة عبد البهاء، اللى قاد الدين البهائى من سنة 1892 لسنة 1921 و كان الابن الاكبر لمؤسس الدين، حضرة بهاءالله. فى سنة 2004، صوت مشاهدو قناة سى بى سى رقمها 44 على قائمة «أعظم الكنديين» فى البرنامج التلفزيونى الكندى الأعظم.

ألفت روحيه خانم الكتير من الكتب المنشوره، زى «وصفة الحياة» و «الجوهرة الفريدة».
 نشأتها 
يسار|تصغير| مارى سنة 1926 حيث قامت وقتها بالحج للمرة الثانية
اتولدت روحية خانم فى مدينة نيو يورك فى 8 اغسطس 1910 لوالديها ويليام ساذرلاند ماكسويل وماى ماكسويل، ونشأت فى مونتريال، كيبيك كان والدها مهندس معمارى بارز. كانت مارى من اصل اسكتلندى عن طريق والدها، حيث تعود أصول العائله لابردين وجيدبرج. وهى كمان من أصول إنجليزيه عن طريق والدتها. فى سنة 1912، زار عبد البهاء كندا و أقام فى بيت ماكسويلز. وهناك قابل بمارى البالغه من العمر سنتين ، ووصفها بأنها «أصل الطيبه» اظهر عبد البهاء حنان شديد على الطفله مارى.

أرادت والدتها أن تمنح مارى تعليم خالى من جمود الأساليب التعليميه التقليديه فى البلاد، و أنشأت أول مدرسة مونتيسورى فى كندا فى مقر إقامتها، وحضرت مارى المدرسة.ابتدت مارى القراءه والكتابه فى سن مبكره، وتضمنت هواياتها كتابة الشعر والروايات والمسرحيات.

تحدثت الإنجليزية والفرنسية والألمانية والفارسية بطلاقة.[1] خلال فترة شبابها، سافرت مرتين للمركز البهائى العالمى فى فلسطين للحج - الأولى مع والدتها والثانيه مع اصحاب والدتها لما كانت من العمر خمستاشر سنه. خلال دى الحج، قابلت أولا بشوقى أفندي، رئيس الديانه البهائيه وقتها.

شاركت مارى فى شبابها فى الكتير من الانشطه البهائيه. فى سن 15، انضمت لاللجنه التنفيذيه لزمالة الشباب الكندى علشان السلام . كمان شاركت فى اتفاقيات المساواة العرقيه المحليه، بما فيها الرقصات.
وصفتها واحده من المتفرجات سادى اوجلسبى - هيا من أوائل البهائيين الامريكان من أصل أفريقى - بأنها «مارى ماكسويل اللى عندها ستاشر سنه، هيا فتاه جميله و اكترهم بشاشه ويجب التعرف عليها». بحلول سن الواحد والعشرين، تم انتخابها لعضوية المحفل الروحانى المحلى لبهائيى مونتريال، المجلس البهائى المحلى الحاكم هناك.

أثناء وجودها فى المانيا، تلقت مارى دعوه من شوقى افندى للذهاب فى رحلة الحج مع والدتها. قبلت الأم وابنتها الدعوه. كانو يخططون فى البدايه للسفر عبر البلقان وزيارة البهائيين، لكن الاضطرابات فى المنطقه اجبرتهم على السفر مباشرة لحيفا.

 الجواز 
تصغير|مارى ماكسويل سنة 1934 ، قبل الجواز بثلاث سنين .
كانت مارى قد امضت فترات طويله مع شوقى افندى قبل الجواز، حيث قابلته لأول مرة لما كانت فى الاتناشر من عمرها.[1] ذهبت للحج مره تانيه بعد 3 سنين ، بعد كده فضلت على اتصال دائم بشوقى افندى. عند وصولهما لحيفا فى يناير 1937 مع والدتها، ابتدا الاتنين علاقه صداقه قصيره وسريه. فى فبراير، كان الزوجان مخطوبين، وبعتت مارى لوالدها للحضور بأسرع ما ممكن لحيفا. فى 24 مارس، فى سن ال 26، اتجوزت مارى من شوقى أفندى فى حفل بسيط. وقتها سماها شوقى أفندى لقب "روحيه خانم. بعت إعلان الجواز الرسمى برقية من والدة شوقى أفندى للعالم البهائى:

 لتعلن المحافل الاحتفال بزواج ولى أمر الله شوقى أفندى. تكريم لا يقدر بثمن يمنح لخادمة حضرة بهاءالله روحيه خانم دلوقتى سة مارى ماكسويل. ترسيخ اتحاد الشرق والغرب اللى أعلنه الدين البهائى. توقيع:ضيائيه، والدة ولى الأمر.

 المناصب المعينه 

بعد زواجهم ، شغلت منصب سكرتيرة ولى أمر الله، و فى سنة 1941 لحد سنة 1957 شغلت منصب السكرتيره الرئيسيه لشوقى أفندى للغة الإنجليزية. فى سنة 1951، تم تعيينها فى المجلس البهائى العالمى، اللى كان مؤسسه إداريه للديانه البهائيه اتنشأت كمقدمه لبيت العدل الأعظم للعمل كحلقة وصل بين المجلس وشوقى أفندى. بعد كده ، فى 26 مارس 1952، تم تعيينها واحده من «أيادى أمر الله» - وهى مرتبه متميزه فى خدمة الدين - حيث اهتمت بقضايا تتعلق بنشر الدين وحمايته.

بعد وفاة شوقى افندى فى سنة 1957، اصبحت بالنسبه للبهائيين آخر صله متبقيه بعيلة عبد البهاء، اللى ترأس الدين من سنة 1892 لسنة 1921 و كان الابن الاكبر لمؤسس الدين، حضرة بهاءالله.

 رحلاتها 

من سنة 1957 لحد وفاتها، سافرت روحيه خانم لأكتر من 185 دوله ومنطقه للعمل مع شوية ملايين من البهائيين فى العالم. وشجعت بشكل خاص أفراد الشعوب الأصليه على المشاركه فى المجتمع البهائى العالمى.[1] أخذتها أسفارها لكل القارات والجزر الصغيره. تضمنت بعض اسفارها اقامات طويله. لمدة أربع سنين ، سافرت لمسافة 58000 كيلومتر فى لاندروفر عبر إفريقيا جنوب الصحراء الكبرى، وزارت 34 دوله، استقبلها رؤساء الدول فى 19 دولة. فى رحله تانيه، زارت يقارب من 30 دوله فى آسيا وجزر المحيط الهادى خلال فترة سبعة أشهر. من يناير لمارس 1970، عبرت إفريقيا من الشرق للغرب، وقطعت ثلثى المسافة بنفسها، وزارت الكتير من مجتمعات البلاد، والتقت بأفراد ومؤسسات، بهائيين ومدنيين.

خلال اسفارها، استقبلها رؤساء الدول والحكومات:
 إمبراطور اثيوبيا هيلا سيلاسى
 ماليتوا تانومافيلى التانى من ساموا الغربية
 رئيسة وزراء الهند انديرا غاندى
 الرئيس فيليكس هوفويت بوانيى رئيس كوت ديفوار
 رئيس الأرجنتين كارلوس منعم
 رئيس الوزراء إدوارد سيجا من جامايكا
 خافيير بيريز دى كويلار، الأمين العام للأمم المتحدة.

 وفاتها 
تصغير|مرقد روحية خانم
توفت روحية خانم فى 19 يناير 2000 عن عمر 89 سنه فى حيفا بإسرائيل. اتدفنت فى المركز البهائى العالمى .
 مراجع 

تصنيف:بهائيه